**เอกสารหมายเลข 2**

**ขั้นตอนและเอกสารการเสนอขออนุมัติโครงร่างวิทยานิพนธ์**

นักศึกษาต้องเขียนคำขออนุมัติโครงร่างวิทยานิพนธ์และรายชื่ออาจารย์ที่ปรึกษา หรือคณะกรรมการที่ปรึกษาวิทยานิพนธ์ (ทบ.20) และจัดทำโครงร่างวิทยานิพนธ์เพื่อดำเนินการตามขั้นตอนต่อไปนี้

1. ส่งใบ ทบ.20 และโครงร่างวิทยานิพนธ์ที่สาขาวิชา
2. สาขาวิชาแต่งตั้งคณะกรรมการพิจารณาโครงร่างวิทยานิพนธ์ โดยมีองค์ประกอบคณะกรรมการฯ ให้เป็นไปตามข้อบังคับมหาวิทยาลัยเทคโนโลยีสุรนารี ว่าด้วย การศึกษาขั้นบัณฑิตศึกษา
3. สาขาวิชากำหนดวัน เวลา และดำเนินการสอบโครงร่างวิทยานิพนธ์
4. คณะกรรมการพิจารณาโครงร่างวิทยานิพนธ์แจ้งผลการสอบโครงร่างวิทยานิพนธ์ใน แบบ ทบ.20 และสาขาวิชานำเสนอคณะกรรมการประจำสำนักวิชาพิจารณา
5. คณะกรรมการประจำสำนักวิชาพิจารณาผลการสอบโครงร่างวิทยานิพนธ์
6. เมื่อได้รับผลการสอบโครงร่างวิทยานิพนธ์จากคณะกรรมการประจำสำนักวิชา สำนักวิชาจะดำเนินการประกาศอนุมัติหัวข้อวิทยานิพนธ์ต่อไป หากมีข้อผิดพลาด นักศึกษาต้องรีบแจ้งสำนักวิชาดำเนินการแก้ไขให้ถูกต้อง
7. สำนักวิชาแจ้งรายชื่อวิทยานิพนธ์และชื่ออาจารย์ที่ปรึกษาวิทยานิพนธ์ให้ศูนย์บริการการศึกษา เพื่อบันทึกข้อมูล